Gintaras Jonas Furmanavičius

Gintaras Jonas Furmanavičius (g. 1961 m. liepos 5 d. Kaune) – Lietuvos ir Kauno miesto savivaldybės politinis veikėjas.

 Biografija 
1984 m. baigė Kauno politechnikos institutą, įgijo civilinės statybos inžinieriaus specialybę. 1997 m. baigė Vytauto Didžiojo universiteto verslo ir vadybos administravimo magistrantūros studijas.

1984–1991 m. valstybinės projektavimo įmonės „Kauno komprojektas“ inžinierius. 1991–1992 m. UAB „Tricon“ komercijos direktorius. 1992–1996 m. AB „Žemprojektas“ generalinis direktorius. 1997–1998 m. Kauno technologijos universiteto Biznio mokymo centro konsultantas. 1998–1999 m. Arvydo Sabonio krepšinio centro marketingo direktorius, atsakingas už ryšius su visuomene. 1999 m. „Lietuvos telekomo“ Verslo plėtros skyriaus vyresnysis konsultantas, 1999–2004 m. „Lietuvos telekomo“ Ryšių su visuomene departamento direktorius.

2004 m. Darbo partijos informacinio centro vadovas. 2004–2006 m. tryliktosios Vyriausybės vidaus reikalų ministras. 2006 m. Darbo partijos rinkimų štabo vadovas.2008 m. Lietuvos Respublikos Seimo rinkimai - Leiboristų partija - Iškelti kandidatai  2007–2015 m. Kauno miesto savivaldybės tarybos narys.2011 m. Lietuvos savivaldybių tarybų rinkimai 2015–2016 m. Nacionalinės žemės tarnybos direktoriaus patarėjas.

2016 m. balandžio 7 d. pareikšti įtarimai prekyba poveikiu, teisėsaugai tiriant duomenis, kad jis už kyšį siekė paveikti Nacionalinės žemės tarnybos darbuotojus, kad būtų leista Vilniuje suformuoti žemės sklypą, prisijungiant prie Vilniaus miesto savivaldybės valdomos bendrovės UAB Start Vilnius sklypo valstybei priklausančią žemę.http://www.delfi.lt/news/daily/lithuania/j-g-furmanavicius-atleistas-is-pareigu.d?id=70924860. 

2021 m vasario 19 d. nuteistas dėl prekybos poveikiu. Skirta trejų metų laisvės atėmimo bausmę ją atidedant dvejiems metams. 

Lietuvos automobilių sporto federacijos prezidentas. Žmona Jūratė, sūnus Gytis.

 Šaltiniai 

 Nuorodos 
 Anketa ;
 Apie G. Furmanavičių.
 .

|-

Kategorija:Lietuvos vidaus reikalų ministrai
Kategorija:Kauno politikai
Kategorija:Žmonės nuteisti už kyšininkavimą